આજે વહેલી સવારે બોટાદમાં હાર્દિક પટેલે કહ્યું હતું કે નિતીન પટેલને પાર્ટીને સમ્માન ન મળે તો કોંગ્રેસમાં આવી જાય, તેમનું અમે સ્વાગત કરીશું. ત્યાર પછી આખો દિવસ નિતીન પટેલના નિવાસસ્થાને પાટીદાર અગ્રણીઓ નરોત્તમ પટેલ, કિરીટ પટેલ, લાલજી પટેલ વિગેરે મળવા દોડી આવ્યા હતા. અને નિતીન પટેલની સાથે છીએ એવી લાગણી દર્શાવી હતી. તેમનું કહેવું હતું કે રુપાણી સરકારમાં નિતીન પટેલ ખુબ જ સીનીયર નેતા છે, તેમની ઉપેક્ષા ન કરી શકાય. નરોત્તમ પટેલનું કહેવું હતું કે પ્રધાન મંડળના નામો નક્કી કરતી વખતે નિતીન પટેલની સંમતિથી થવા જોઈતા હતા.